| ma BUWI oS £4 |) i SM CVA NSS Pa xe 
ISIAMHOUSE com — 1436 


NI UPI USIKU WA LAYLATUL QADR 


Swahili 


Imeandikwa na: 
Daudi Abubakari 


: Imepitiwa na 
Abubakari Shabani Rukonkwa 

Utangulizi: 


Hadiyth kadhaa zimetaja kuhusu usiku wa 
Laylatul-Oadr. Imetajwa kuwa ni katika masiku 
kumi ya mwisho; siku ya ishirini na moja, au 
ishirini na tatu, au ishirini na tano au ishirini na 
saba kwa dalili zifuatazo: 

Hadiyth ya 'Alashah (Radhiya Allaahu 'anhaa) 
kwamba Mtume (Swalla Allaahu 'alayhi wa 
sallam) amesema: ((Utafuteni usiku wa 
Laylatul-Oadr katika siku za witiri kwenye siku 
kumi za mwisho)) (Al-Bukhaariy | 

Hadiyth ya Ibn 'Abbaas (Radhiya Allaahu 
'anhumaa) kwamba Mtume (Swalla Allaahu 
'alayhi wa sallam) amesema: ((Utafuteni usiku 
wa Laylatul-Oadr katika siku kumi za mwisho 
za Ramadhaan; katika (usiku wa) tisa, saba, na 
wa tano utakaobakia [mwisho wa Ramadhaan])) 
[al-Bukhaariy | 


Imaam Ahmad amepokea kutoka kwa 'Ubaydah 
bin As-Swaamit kwamba alimuuliza Mtume 
(Swalla Allaahu 'alayhi wa sallam) kuhusu 
usiku wa Laylatul-Oadr akasema: 

( (Katika Ramadhaan, utafuteni siku kumi za 
mwisho, hakika umo katika siku za witiri; siku 
ya ishirini na moja, au ishirini na tatu, au ishirini 
na tano, au ishirini na saba, au ishirini na tisa, au 
usiku wa mwisho)) [Ahmad | 


Alama Zinazobainisha Laylatul-Qadr: 


1. Usiku huo unakuwa na mwanga zaidi. 


2 . Upepo siku hiyo hutulia, yaani siku hiyo 
hautokei upepo mkali. 


3. Hali ya hewa huwa nzuri. 


4. Nyoyo za Waumini usiku huo huwa zina 
utulivu kuliko siku nyingine. 


5. Baadhi ya watu wema huoteshwa usiku huo 
kama walivyokuwa wakioteshwa Maswahaba 
na Salafus-Swaalih (wema waliotangulia) 


Asubuhi Yake: 

Hadiyth ya “Ubay bin Ka'ab (Radhiya Allaahu 
'anhu) kwamba: "Mtume (Swalla Allaahu 
'alayhi wa sallam) ametuambia kuwa, jua siku 
hiyo hutoka likiwa halina mishale (mikali)" 
[Muslim] 


Pia: 

( ( Laylatul-Qadr ni usiku ulio katika hali ya 
ukunjufu, usio na baridi wala joto, asubuhi yake 
jua huwa jekundu na dhaifu)) [Swahiyh Ibn 
Khuzaymah] 

((Laylatul-Qadr usiku wa kung'aa [yaani wenye 
mwanga] sio joto wala baridi, na vimondo 

(nyota za kufyatuliwa) havitotumwa)) [At- 
Twabaraaniy na Ahmad| 


Tunamuomba Allaah (Subhaanahu wa Ta'aalaa) 
Atuwezeshe kukesha masiku kum ya 
Ramadhaan ili tujaaliwe kuupata usiku huu 
mtukufu, tutoke katika Ramadhaan tukiwa 
tumeghufuriwa madhambi yetu yote. Aamiyn 

